Dobar dan.
Moje ime je Uldus.
Ja sam umjetnica fotograf iz Rusije.
Počela sam prije otprilike šest godina
sa ironičnim auto-portretima
da bih srušila puno stereotipa
o nacionalnosti, spolu,
i socijalnim problemima —
["Ja sam Rus. Prodajem drogu, oružje, dječju pornografiju"] ["Votka = voda. Volim votku!"] (Smijeh)
koristeći fotografiju kao alat da pošaljem svoju poruku.
Danas, još uvijek nastupam ispred kamere
i pokušavam biti hrabra kao Wonder Woman.
Pokušavam balansirati značajne poruke,
estetiku, ljepotu, kompoziciju, ironiju i artefakte.
Danas ću vam pričati o svom projektu,
koji se zove Očajna Romantika.
To su moji artefakti, ili slike
iz Engleske prije Rafaelićanskog Bratstva
iz sredine 19. stoljeća.
Uzela sam sliku
i dala novo, suvremeno značenje
progovarajući o problemima koji me okružuju
u Rusiji,
fotografirajući ljude koji nisu modeli,
ali imaju zanimljive priče.
Ovaj dječak je profesionalni plesač,
star samo 12 godina,
ali u školi skriva svoje satove plesa
i nosi masku brutalnosti,
pokušavajući biti ujedinjen s ostatkom razreda
kao storm trooper koji nema osobnost.
Ali ovaj dječak ima snove i ciljeve
ali ih sakriva kako bi bio prihvaćen u društvu,
jer biti drugačiji nije lako,
osobito u Rusiji.
Sljedeća interpretacija portreta je metaforična.
I ovo je Nikita,
zaštitar iz jednog od barova
u St. Petersburga.
Voli reći, "Ne bi vam se svidio kad sam ljut",
citirajući Hulka iz filma,
ali nikad ga nisam vidjela ljutitog.
Skriva svoju osjetljivost i romantičnu stranu,
jer u Rusiji, među muškima,
nije cool biti romantičan,
ali je cool biti okružen ženama
i izgledati kao agresivni Hulk.
(Smijeh)
Ponekad, u svom projektu,
uzela bih sliku
i dala joj novo značenje
i novu napast.
Ponekad, usporedila bih crte lica
i igrala se s riječima:
Ironija, Iron Man, Glačajući (Ironing) čovjek.
(Smijeh)
Kroz artefakte
donosimsocijalne probleme
koji me okružuju u Rusiji u razgovor.
Zanimljiva činjenica o braku u Rusiji
je da djevojčice od 18, 19 godina
smatraju da su spremne, i sanjaju o udaji.
Uče nas od djetinjstva
da uspješan brak znači uspješan život,
tako da se većina djevojaka na neki način bori
da dobije dobrog supruga.
A što je sa mnom?
Imam 27 godina.
Za rusko društvo ja sam stara cura
i nema nade da ću se ikad udati.
Zato me vidite u masci meksičkog borca,
u vjenčanici, očajnu u svom vrtu.
Ali upamtite, ironija je ključ,
i to zapravo služi da motivira djevojčice
da se bore za svoje ciljeve, za snove,
i da promjene stereotipe.
Budite hrabri. Budite ironični — to pomaže.
Budite šaljivi i stvorite malo magije.
(Pljesak)